عشگت الهم عشگ ماصار من حيث أغار من الأشوفه بيوم مهموم
طرت للانهايه وبوكت بي أتحده اليطيح ويرجع يكوم
شكد آنه احبك عدد مجهول شعجب ناتج علاقة حبنه معلوم
صارت خبره عندي من الخيانات من أشم اي شعر أعرف أذا مشموم
تطگ گلبي بسهم مو منهه زعلان زعلت چي چان سهمك ماهو مسموم
وطبت من السهم ورجعت ندمان وكتلك محد من الخطأ معصوم
وقنعتك بالغلط وتكلي غلطان وكلت حاشاك من الغلط محشوم
مو مشكله موافق عوفني وروح لكن أخذ عطرك من الهدوم
يل عيدك سراب بصوم أتانيك أتاني وأدري راح اگظي العمر صوم
كتبت دستور حبنه بأيدك وجان قرارك في عدم لعدام معدوم
حسب بند الهجر من العقوبات لازم ترجع بتهمة هجر يوم
وأذا ماجيت باچر أعتبر صار قبل أسمي أنكتب كلمة المرحوم
بفاتحتي گلتلك تبچي فد يوم تجاوب أبچي لو ما چنت معزوم
محروم الگلب من چنت موبي وأجيت ونقطه صارت فوگ محروم
من گد ماتجي يوميه بالطيف أتعطر قبل لا روح للنوم